Martha Tabram var datter av Charles Samuel White, som var ansatt i et varehus, og Elisabeth Dowsett. De giftet seg 1869 og fikk to sønner. Paret ble separert i 1875. Hun levde da sammen med snekkeren Henry Turner og forsørget seg med blant annet å selge krimskrams på gatene og sporadisk prostitusjon, siden hennes ektemann sluttet å sende henne bidrag da han fikk vite at hun bodde sammen med en annen mann. Hun skal også ha lidd av alkoholisme. Da hun ble drept bodde hun i et innkvarteringshus på George Street i Spitalfields i Londons East End.